මියගිය කාන්තාවන් තුන්දෙනා රෝහලට රැගෙන එන විටත් ජීවිතක්ෂයට පත්ව සිටි බව කොළඹ ජාතික රෝහල ප්‍රකාශ කළා.මාලිගාවත්ත - ජුම්මා පාර අවට පදිංචිකරුවන් කිහිප දෙනෙකු ප්‍රකාශ කළේ සෑම වසරකම මෙම මුදල් ආධාර බෙදීම සිදුවන බවයි.මේ අතර, මාලිගාවත්ත පොලිසිය අද පස්වරුවේ කොළඹ මහේස්ත්‍රාත් අධිකරණයට දැනුම් දුන්නේ මාලිගාවත්ත - ජුම්මා මස්ජිද් මාර්ගය අසල නිවසක අසල්වාසීන්ට හිරිහැර වන පරිදි පිරිසක් රැස්ව සිටින බවට පොලිස් හදිසි ඇමතුම් අංකයට දුරකතන ඇමතුමක් ලැබුණු බවයි.පසුව ඒ සම්බන්ධයෙන් සොයා බැලීමට පොලිස් කණ්ඩායමක් පිටත්ව ගිය බවත්, අදාළ ස්ථානයේ රැඳී සිටි පිරිස අධිකවීම හේතුවෙන් මෙම කාන්තාවන් මියගොස් සිට ඇති බව එහිදී පොලිසිය සඳහන් කළා.එමෙන්ම, කොළඹ අතිරේක මහේස්ත්‍රාත් කාංචනා නෙරංජලා ද සිල්වා අද පස්වරුවේ සිද්ධිය වූ ස්ථානය පරීක්ෂාවට ලක් කර තිබෙනවා.